**2 тур 2016-2017г.**

**5 - 8 кластар өсөн интернет-олимпиада һорауҙары**

1. Үҙ-ара мәғәнәүи һәм грамматик бәйләнештә тороусы һөйләмдәр берләшмәһе нисек атала?**(нығынған һүҙбәйләнештәр)**
2. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан.* ***Ҡурсаулыҡ*** *1930 йыл ойошторолған.* ***Уның*** *майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай.* ***Ҡурсаулыҡта*** *эшләүселәрҙең күҙәтеүе аҫтында бөтә йәнлектәр һәм* ***ҡоштар*** *йәшәй. Ғалимдар* ***унда*** *йәшәүсе хайуандарҙың тормошон өйрәнәләр.*

1. Текста беренсе торорға тейеш булған һөйләмде табығыҙ:

*Беҙҙең райондан Өфөгә поезд, самолет һәм пароход менән барып була. Уның урамдары киң, оҙон һәм матур. Күп ерҙәрҙән автобус менән киләләр.* ***Өфө – Башҡортостандың баш ҡалаһы****. Өфөлә төрлө заводтар һәм фабрикалар күп. Өфөнө ике яҡлап уратып Ағиҙел йылғаһы аға.*

1. Килтерелгән миҫалдың стилен билдәләгеҙ:

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы.* ***(публицистик стиль)***

1. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

*Йәштәш-* ***тиңдәш,тиҫ тер****, ҡолау-****йығылыу****, яратыу-****һөйөү****, ваҡыт-****заман****, матур-****сибәр,һылыу****, сабый-****бала,бәпес****.*

1. Рус телендә бирелгән фразеологизмдарҙың башҡорт телендәге парҙарын тап:

*Два сапога пара-****Ишәй менән******Ҡушай,Икеһе бер ҡалып***

*Душа нараспашку-****Асыҡ күңелле***

*Глаза на мокром месте-****Серек сабата***

*Сыграть в ящик-*

*Кот наплакал-****Тырнаҡ осондай***

*Бить баклуши****-Эт һуғарыу,Ел ҡыуыу***

*Пристал как банный лист-****Сат йәбешеү***

*Водить за нос-****Төп башына ултыртыу***

*Выеденного яйца не стоит-****Һуҡыр тин дә тормай***

*На душе кошки скребут-****Күңел һыҡтай***

1. Бирелгән фразеологик берәмектәрҙең мәғәнәләрен аңлатығыҙ:

*Алты барып йәйәү ҡайтҡан(****буш ҡайтыу****), борсаҡ сәсә(****эре****), тирмәне шәп тарта(****шәп ашау****), теш ҡайрау(****үс тотоу****), ҡойороҡ болғау****(ярамһаҡланыу)****, мамай заманында****(бик борон)****, дөйә ҡойроғо ергә еткәс(****бик оҙаҡ****).*

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

*Бо-рон-ғо,а-рыҫ-лан, ет-меш, мө-хәб-бәт, ҡур-ҡаҡ, ал-маш-сы.*

*(Һуҙынҡыға тамамланған ижек –асыҡ,ә тартынҡыға-ябыҡ)*

1. ***Ҡара диңгеҙ*** *һүҙенең яһалышын аңлатып яҙырға?*

***(бәйләү юлы)***

1. ***Юлдаш, ҡурайсы һүҙҙәренең ялғау төрөн билдәләгеҙ?(-даш***

 ***,-сы-һүҙ яһаусы ялғауҙар)***

1. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н. Нәжми )* Һөйләмдә бирелгән яңғыҙлыҡ исемдәрҙең күплек төрөн билдәләгеҙ? **(коллектив күплек)**
2. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Ҡалын хәреф менән бирелгән һүҙҙәр ниндәй килештә килгәндәр?(**төшөм килеш)**
3. ***Тәүәккәл таш ярыр, булдыҡһыҙ баш ярыр.*** Һөйләмдең эйәһе ниндәй һүҙ төркөмөнән килгән?(**сифат**)
4. ***Фото, код, ток һүҙҙәрендәге О хәрефе ҡайһы килеш ялғауында һаҡланмай?(төшөм,эйәлек килештәрҙә)***
5. Алмаштарҙың төркөмсәһен билдәләгеҙ: *Ай уға һәр кис ошо һүҙҙе ҡабатлаған…****(уға-зат,ошо-күрһәтеү алмашы)***
6. Ҡылымдарҙың яһалышын билдәләгеҙ: *ауыҙ ит, күңел ас, ҡаршы ал, хәл йый.(****лексик-синтаксик юл)***
7. *Исемеңде ташҡа яҙма, ил йөрәгенә яҙ* (Мәҡәл). Бирелгән һөйләмдең әйтелеү маҡсаты буйынса төрөн билдәләгеҙ.**(бойороҡ-өндәү һөйләм)**
8. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

***Башҡортостаным****(****өндәш һүҙ****) минең, гөлбаҡсалар* ***иле(эйә,төп килештә)****! Беләһегеҙме, унда йәйге айҙарҙа гөлдәрҙән бал яуа, арыш баш ҡоҫҡан саҡта баҫыу өҫтөндә монар аға, ә күктә һабантурғай, ер өҫтөндәге әле зәңгәр, әле күгелйем тулҡынға ҡыуанып, үрҙән моң ҡоя. Эй, йәйрәп ятҡан* ***Бүздәгем(өндәш һүҙ****) минең! Бүздәк* ***һауаһының****(****аныҡлаусы,эйәлек килештә****) тәнгә* ***сихәтен(тултырыусы,төшөм килеш)****, йәнгә* ***рәхәтен(тултырыусы,төшөм килеш)*** *былбыл* ***телдәре(эйә,төп килеш)*** *лә әйтеп бирә алмаҫ, ти торғайны минең* ***әсәйем(эйә,төп килеш)****. Ул саҡта бала-саға ғына инем, ә унан, Бүздәктән ары донъяны күҙ алдына ла килтермәгәс, уның ниңә шул тиклем мөхәббәтле итеп* ***һөйләшкәнен(Тултырыусы,төшөм килеш)*** *аңлай алмағанмын. Хәҙер белдем мин Тыуған* ***илкәйемдең(аныҡлаусы,эйәлек килеш)*** *ҡәҙерҙәрен!*

*Шул тиклем һағындым үҙебеҙҙең ерҙе, тупраҡты! Ҡара тупраҡты!* ***Һағыштарымдан(тултырыусы сығанаҡ килеш)******йөрәккәйемә (тултырыусы төбәү килеш)*** *ҡан һарҡыны…Үҙебеҙҙең яҡтың* ***яҙын, көҙөн, ҡышын, йәйҙәрен(тултырыусы,төшөм килеш)*** *һағындым. Ҡайҙа һуң һеҙ, ғәзиз тыуған* ***яҡтарым(өндәш һүҙ)****?! Әле мин диңгеҙҙәр, далалар, шырлыҡтар, тауҙар, урман-ҡырҙар аша ҡайтып китер инем ҡош булып, Урал* ***бөркөтө (хәл төп килеш)*** *булып ҡайтыр инем һеҙҙең янға*!

(К. Кинйәбулатова)

1. Бирелгән омонимдарҙың төрөн билдәләгеҙ: *өй (йорт) – өй (бойроҡ һөйкәлешендә ҡылым формаһы )* ***(Омоформа)***
2. Антоним, синоним, омоним һүҙлектәре ниндәй төркөмгә ҡарай?**(аңлатмалы һүҙлектәр)**